På trods af, at riset mistede popularitet fra midten af 1800-tallet, indførte den britiske [[Royal Navy]] i 1860'erne riset som straffeinstrument til yngre sømænd, der ellers tidligere var blevet pryglet med den [[nihalet kat|nihalede kat]]. "Katten", der også blev benyttet i de britisk fængsler, havde et dårligt ry og blev udskiftet med riset, som de mere dannede klasser havde stiftet bekendtskab med i skolerne.<ref>[http://www.corpun.com/kiss2.htm "Kissing the Gunner's Daughter", Part II - The Ryder Reforms] på World Corporal Punishment Research.</ref> På samme tidspunkt blev riset indført i den britiske strafferet som det foretrukne instrument til afstraffelse af børn og yngre mænd, der tidligere var blevet pisket med den nihalede kat eller med svøber.
Jura Samfund Retsvæsen Teknologi Død Samfundsvidenskab Kriminalitet